Title: Pol5.v03.pdf
Simuleringene viser videre at det ligger et stort potensiale i å forbedre overvannsnettet nedstrøms Enga. VAV har tidligere selv indikert at de mener utløpsledningen har begrenset kapasitet, noe våre innledende simuleringer også ga en pekepinn på. Å gjøre noe med denne ansås som å være et dyrt og komplisert tiltak, og effekten var forbundet med en del usikkerhet. Våre nye og mer detaljerte simuleringer avslørte en særlig sammenheng mellom en nedstrøms overløpskum og kapasiteten til systemet. Hvorvidt man kan endre denne kummen, er avhengig av kummens funksjon, men en ombygging her anses som et relativt billig tiltak for å øke sikkerheten mot oversvømmelser i Enga, dersom det er mulig. Det er satt i gang en dialog med VAV hvor VAV i skrivende stund vurderer mulighetene for å bygge om overløpskummen til en gjennomløpskum. Vi vil informere Statsbygg om utfallet av disse samtalene så snart vi vet mer. Om VAV mener dette punktet kan utbedres, oppfordrer vi Statsbygg til å forfølge dette punktet.